ဒါ အရှင်မြတ်ကို ဆက်ကပ်ထားတာတွေပါ
အခုပဲ ဝတ်ပြုကျောင်းကပြန်လာတာ
မင်းကြီးကို ဒီမှာတွေ့တာနဲ့ စွန့်လာတာတွေပေးဖို့ လာခဲ့တာ
မင်းကြီးက ကျွန်မကိုစိတ်ဆိုးနေတာလေ လှူဖွယ်ပစ္စည်းတွေကိုမှ စိတ်မဆိုးတာ
ယူလိုက်
မနေ့တုန်းက ဘာမကျေနပ်တာရှိသွားလဲ ပြောပါဦး
မင်းက ငါ့ကို တိတ်တိတ်လေးအရှက်ခွဲတာ
မင်းကြီး ဘာဆိုလိုတာလဲ
မင်းကို ရှင်းပြရဦးမှာလား
မင်း ဘာတွေစိတ်ကူးနေလဲ
အဲဒီကလေးပုခက် လက်ဆောင်ပေးတာရဲ့ နောက်ကွယ်ကအကြောင်းကို
ငါမသိဘူးများ ထင်နေလား
ငါက မဂိုအင်ပါယာအတွက် ထီးနန်းဆက်ခံမယ့်သူ မပေးနိုင်ဘူးလို့
ထိကပါး ရိကပါးပြောလိုက်တာပဲ
ပြောင်းပြန်တွေ ပြောနေတာပဲ
အရှင့်မယ်တော်က ကလေးပုခက်အတွက် ဘိုးဘွားပိုင်လည်ဆွဲ ချီးမြှင့်သွားတာတောင်
အရှင်က ဒါကို..
အရှင့်ရှုံးနိမ့်မှုအဖြစ် ယူဆချင်သေးတာလား
ပြဿနာက အရှင့်အမြင် ကျွန်မကလေးပုခက် မဟုတ်ဘူး
ဘာပြောတာလဲ
ငါ့အမြင်မှားတယ်ပြောတာလား
ဟုတ်တယ်
ကျွန်မဆုမွန်ကောင်းတောင်းပေးတာကို ထိကပါး ရိကပါးပြောတာလို့ ယူဆတယ်
ပြောရရင် ဘန်နာဇီရဲ့ပန်းချီကားက
ဆုပေးရလောက်အောင် မထိုက်တန်ဘူး
အရှင့်ပုံတူကို ဘယ်တုန်းကများ ဈေးမှာ ချရောင်းကြလို့လဲ
ဒါပေမဲ့ အရှင် သူ့ကို ဆုချီးမြှင့်ခဲ့တယ်လေ
ဒီတော့ အရှင့်အမြင်က မှားတာပေါ့
ဒီတော့ ငါက မင်းထက် ဘန်နာဇီကို ပိုအရေးပေးနေလို့
ခံစားနေရတယ်ဆိုတာ ဝန်ခံလိုက်စမ်းပါ
ကျွန်မတင်မကဘူး လူတိုင်း ပြောနေကြတာ
ခဏလေးအတွင်း..
ဘန်နာဇီက အရှင်အမြတ်နိုးဆုံးလူ ဖြစ်သွားပြီ
မိဖုရားဂျိုဓာ ငါက ဘုရင်ပါ
ငါဘာတွေလုပ်နေတယ် ငါဘာကြိုက်တယ် မကြိုက်ဘူးဆိုတာ
လူတိုင်းကို လိုက်ရှင်းပြနေစရာ မလိုဘူး
အမှန်တော့ မင်းအမြင်က မှားနေတာ
ငါ မင်းကိုယုံခဲ့တယ် မင်းအတွက် အရာအားလုံးကို ဆန့်ကျင်ခဲ့တယ်
ဒါပေမဲ့ ငါ ဘာပြန်ရခဲ့လဲ
ဈေးပွဲတော်မှာ ငါ့ကို မလေးမစားလုပ်တယ်
ငါ ကလေးမရတာကို မေးခွန်းထုတ်ခဲ့တယ်
ဘုရင်ကိုတောင် မဟုတ်ဘူး ခင်ပွန်းသည်ကို စော်ကားတာ
ငါက မင်းခင်ပွန်းဆိုတော့ မင်းကို ငါဘာမဆိုလုပ်လို့ရတယ်
ဒါပေမဲ့ မလုပ်ပါဘူး
ငါ့အမြင်မပြောခင်..
မင်းအမြင်ပဲ မင်းစဉ်းစားလိုက်ဦး
အဲဒါ ပိုကောင်းလိမ့်မယ်
မင်းကြီး ရှင်..
မိုတီ ဘယ်တွေသွားနေတာလဲ
အစ်မတော် အဆင်သင့် ရေချိုးလို့ရအောင် ပြင်နေတာ
အဲဒီမှာ ဘီလာနဲ့တွေ့ခဲ့တယ်
လူတိုင်းကို အလှဆီတွေပေးနေတဲ့ တစ်ယောက်လေ
အဲဒီမှာလည်း အလှဆီဘူးအသစ်တွေ ပေးနေတယ်
ဒီဘူးက အသားအရေကို ဝင်းပစေလိမ့်မယ်တဲ့
တောက်ပစေမယ်တဲ့
ဆောင်းရာသီမှာ အဆီကိုအခြေခံ ထုတ်ထားတဲ့အလှဆီက အရမ်းကောင်းတယ်
အကုန် ယူနေကြတယ်လေ
ဟုတ်လား အဲဒီဘူးကော
ကျွန်မ မယူခဲ့ပါဘူး မိဖုရားဂျိုဓာအတွက်တော့..
ဘယ်အလှဆီမှ မလိုပါဘူးလို့ ပြောခဲ့လိုက်တယ်
သူက နဂိုလှပြီးသားလို့
လူလိမ် မနေ့ကပဲ ဘန်နာဇီကို မြှောက်နေပြီးတော့
အင်းပါ တစ်ခုပြောပြ မိုတီ
ဘန်နာဇီရဲ့အလှကို လူတိုင်း ချီးမွမ်းကြလား
အင်းလေ သူက လှတာကိုး
ဒါပေမဲ့ လှရုံနဲ့မရဘူး
ဒါကြောင့် လည်ဆွဲကို သူ မရဘဲ အစ်မတော် ရတာပေါ့
အင်း ဟုတ်သားနော်
အဲဒီလိုသာဆို ဘာလို့ မပျော်မရွှင်ဖြစ်နေရလဲ
ဒါပေမဲ့ စိန်က ဘုရင်မင်းမြတ် ချီးမြှင့်တာဆိုတော့..
အစ်မတော် ဘန်နာဇီနဲ့ပတ်သက်ရင် အရမ်းစိုးရိမ်နေတယ်လို့ ထင်မိတယ်
မဟုတ်ဘူး ငါ ဘန်နာဇီအပေါ် ဘာမှ မကောင်းမမြင်ပါဘူး
မင်းကြီးရဲ့စကားတွေကိုပဲ စဉ်းစားနေတာ
သူ့စကားတွေကို လေးလေးနက်နက် ဆင်ခြင်မိတယ်
ငါ သူ့အပေါ် အမြင်မှားနေတယ်လို့ ထင်လာတယ်
အပြောတော့ကြမ်းပေမယ့်
သူ့စကားတွေက မှန်ကောင်းမှန်နိုင်မယ်
သူ့ဘက်ကကြည့်ရင်..
ငါ့အပြုအမူတွေက မသင့်တော်ဘူးလို့
ခံစားရနိုင်တယ်
အဲဒီလိုဆိုလည်း သူ့ကို ပွင့်ပွင့်လင်းလင်း သွားပြောပြလိုက်ပါလား
အင်း ငါ့ရိုင်းပျမှုတွေအတွက်
တောင်းပန်ချင်ပါတယ်
ဒါပေမဲ့ သူက ငါ့ကို စကားမပြောဘူးလေ
အစ်မတော် ကြိုးစားကြည့်သေးလို့လား
အစ်မတော်က ဘန်နာဇီ့ကိုပဲ အာရုံစိုက်နေပြီး
မင်းကြီးကိုမှ အာရုံမထားတာ
အာရုံစိုက်တဲ့နေရာပြောင်းလိုက် အကျိုးကျေးဇူး ခံစားရလိမ့်မယ်
အင်း နင်ပြောတာဟုတ်မယ် မိုတီ
ငါ ဘန်နာဇီ့ကိုမဟုတ်ဘဲ မင်းကြီးအပေါ် အာရုံစိုက်သင့်တာ
လာ မြန်မြန်လာ သားနောက်ကျနေပြီ
အသာလုပ်ပါ ဒါ မယ်မယ်လေးခမည်းတော် အမယ်ရ်ကနေပို့လိုက်တဲ့ ရှောစောင်
ပြုတ်ကျသွားရင် ညစ်ပတ်ကုန်မှာစိုးလို့
အဲဒါတွေ မသိဘူး မြန်မြန်လာပါ
ရာဟင် ဖြည်းဖြည်းလျှောက်လေ သားက ပြေးနေတာကြီး
မယ်မယ်လေးက သားထက် အသက်ကြီးတယ်လေ
ကလေးနဲ့တောင် ပြိုင်မလျှောက်နိုင်ဘူးလား
သားကို မိအောင်လိုက်ဖမ်း
ရာဟင်
- ဂါရဝပြုပါတယ် မင်းကြီး - နှုတ်ခွန်းဆက်သပါတယ်ဗျာ
တစ်ယောက်တည်း လာခိုင်းသလားလို့
ကျွန်မလည်း မသိပါဘူး သား မင်းကြီးနဲ့ကစားနော်
မယ်မယ်လေး သွားတော့မယ်
မသွားနဲ့ မယ်မယ်လေးတို့ နှစ်ယောက်လုံးနဲ့ လုပ်စရာရှိလို့
ဘာလို့လဲ ဘာလုပ်မှာလဲ ရာဟင်
သားစွန်လွှတ်ချင်လို့
မင်းကြီးတို့နှစ်ယောက်လုံးက စွန်လွှတ်တော်တယ်လေ
ဒါကြောင့် သားခေါ်လိုက်တာပဲ
သား စွန်မလွှတ်ရတာ ကြာလှပြီ
ဒါပေမဲ့ အခုက အရမ်းအေးနေတာလေ ရာဟင်
ဒီရာသီမျိုးမှာ စွန်လွှတ်ရင် အကုန် အအေးမိကုန်မှာပေါ့
မင်းကြီးတော် အအေးမမိဘဲနဲ့
သားက ဘာလို့ အအေးမိရမှာလဲ ဟုတ်တယ်နော် မင်းကြီး
မင်းကြီးလည်း အအေးမိတယ်ဆို ဘယ်လိုပြောမလဲ
ဘယ်သူပဲဖြစ်ဖြစ် အအေးမိနိုင်တယ် ရာဟင်ရဲ့
သားတော်သာဖျားရင် မိဖုရားဆယ်လီမာက သားကို ဂရုမစိုက်ဘူးဆိုပြီး
မင်းကြီးကို စိတ်ဆိုးမှာပေါ့
နားလည်ပါပြီ နှစ်ယောက်လုံး စွန်မလွှတ်ချင်ကြဘူးဟုတ်
ဘာမှမဖြစ်ပါနဲ့
ရာသီဥတုက တစ်နေ့တော့ ပြောင်းလဲသွားမှာပါ
အဲဒီအခါကျ သားတော်နဲ့ စွန်လွှတ်ရမယ်နော်
- ကတိပေးမလား - ပေးပါတယ်ဗျာ
နှောင့်ယှက်မိလို့ တောင်းပန်ပါတယ် မင်းကြီး
ရာဟင် ကလေး မိဖုရားဆယ်လီမာ အခေါ်လွှတ်လိုက်လို့
သူကလေ ရှာမယ်ဆိုတာချည်းပဲ
ဒါနဲ့ တော်တော်အေးတယ်နော် မဟုတ်ဘူးလား
ဒါကြောင့် အမယ်ရ်ကနေ ရှောစောင်မှာလိုက်တယ်
ဘယ်လိုနေလဲဟင်
တကယ်..ကောင်းတယ် အရောင်အသွေးစုံနေတာပဲ
ဆောင်းတွင်းဆိုလည်း တော်တော်နွေးတယ်
မင်းကြီး သဘောကျလား
ကျတာပေါ့
ဒါဆို ယူထားပါနော်
မင်းကြီးသဘောကျတယ်ဆိုလို့ ကျေးဇူးတင်ပါတယ်
အမှန်တော့ ငါ ကျေးဇူးတင်သင့်တာ
ဘန်နာဇီအအေးမမိအောင်
ဘာလုပ်ပေးရမလဲ စဉ်းစားနေတာ
သူ့အတွက် ရှောစောင်လှလှလေး မှာပေးမလား စိတ်ကူးနေတာ
ကြည့်စမ်း မင်းက ယူလာတယ်
ဒါက ဘန်နာဇီအတွက် အသင့်တော်ဆုံးလက်ဆောင်ပဲ
မင်းကြီးက ဒီဥယျာဉ်တော်ကို တော်တော် သဘောကျတယ်နော်
အင်း မင်းကြီးက ဒီမှာပဲ
အချိန်ဖြုန်းတာများတယ်လို့ ကြားဖူးတယ်
မင်းတို့ ဘာလုပ်တာလဲ
ဘာလို့ သူ့ရှေ့မှာ ပိတ်နေရတာလဲ
သူ့ကိုမသိဘူးလား
သူက မင်းကြီးအချစ်ဆုံးသူ
မင်းကြီးက ကိုဟီနူးဆိုတဲ့ဘွဲ့တောင် ချီးမြှင့်ထားတာ
ကျွန်တော့်အစောင့်တွေ မရိုမသေပြုမိရင် တောင်းပန်ပါတယ်
တခြားလမ်းကနေ ခေါ်သွားပါ့မယ်
အစောင့်တွေက မင်းပစ္စည်းတွေ သယ်ပေးလိမ့်မယ်
ကျွန်မပစ္စည်းတွေကို ကောင်းကောင်း သယ်နိုင်ပါတယ်
ကျွန်မအလုပ်က ကျွန်မသခင်မကို စောင့်ရှောက်ပြီး ဘေးမှာရှိနေဖို့ပါ
ဟုတ်ပြီလေ မင်းပါလိုက်ခဲ့ပေါ့
စိ်တ်မရှိဘူးဆို တစ်ခုလောက် ပြောလို့ ရမလား
မင်းက သိပ်လှလွန်းတယ်
သိပြီးသားတွေ ကျွန်မ မကြားဖူးတာပြော
ကောင်းပြီလေ ကျွန်တော့်ခံစားချက် ထုတ်ဖော်ပြောပြပါ့မယ်
မင်းကိုမြင်ကတည်းက ရူးခဲ့ရတာပါ
ကျွန်မကိုမြင်တိုင်း အဲဒီလိုဖြစ်သွားကြတဲ့ လူချည်းပါပဲ
ဒါပေမဲ့ ကျွန်တော့်အခြေအနေကတော့ ကွာရင်ကွာလိမ့်မယ်
မင်းအကြောင်းပဲ တစ်ချိန်လုံး တွေးနေမိတယ်
တစ်ခုလုပ်ပေးပါနော် ကျွန်တော်နဲ့ တစ်ညနေလောက် အချိန်ဖြုန်းပေးပါလား
အဲဒီအတွက် မင်းနောင်တမရစေရပါဘူး
သူ့အထူးဧည့်သည်တော်ကို ရှင်ဘယ်လိုဆက်ဆံလဲ
ကျွန်မသာ မင်းကြီးကိုပြောပြလိုက်ရင် နောင်တရရမှာ ရှင်ဖြစ်သွားလိမ့်မယ်
ပြီးတော့ တစ်ညနေနေပေးဖို့ ကျွန်မကိုပြောတာရောလေ
ဘာလို့ သူနဲ့ပြောနေဦးမှာလဲ
သူ့ရာထူးကိုပြပြီး အခွင့်အရေးယူဖို့ ကြံနေတာ
သူ့ဘဝသူ တန်ဖိုးမထားတဲ့ပုံပဲ
သူ့အကြောင်း မင်းကြီးကို သွားတိုင်ရအောင်
မင်း..ဝေးဝေးမှာ သွားနေစမ်း
သူ့နာမည်က ဇာကီရာ
ရိုသေသမှုရှိစမ်းပါ
သူ့ရုပ်သွင်ကိုကြည့်ပြီး အထင်မသေးပါနဲ့
ကျွန်မကို ဘယ်လိုလှအောင် လုပ်ပေးရမလဲ သူကောင်းကောင်းသိတယ်
ကျွန်မ မင်းကြီးနဲ့တွေ့တဲ့အခါ
ကျွန်မ ဘယ်လောက်စွမ်းသလဲ ရှင်သိရမှာပါ
မင်းစိတ်ဆိုးသွားတာပဲ
လူတိုင်း မင်းအလှအောက်မှာ ကျဆုံးရတာ မင်းအသိပဲလေ
ကျွန်တော်လည်း အဲဒီထဲက တစ်ယောက်ပါ
မင်းကြီးအထိ သွားတိုင်စရာမလိုဘူးလေ
မင်းရဲ့ပရိသတ်လို့ သဘောထားပြီး ခွင့်လွှတ်ပေးပါ
တကယ်ပြောတာပါ မင်းကို မနှောင့်ယှက်တော့ပါဘူး
ဒီကိစ္စ ဒီမှာတင်ပြီးကြစို့နော်
- ခွင့်လွှတ်ပေးဖို့ တောင်းပန်ပါတယ် - ရှင်က အပြစ်ကြီးကျူးလွန်လိုက်တာ
ဒါပေမဲ့ ရှင့်အခြေအနေမှန်ကို အသိမြန်တာပဲ
ဒီတော့ သွားပါ ခွင့်လွှတ်ပါတယ်
သူ့အကြောင်း မင်းကြီးကို သွားတိုင်ရမှာ
မဟုတ်ဘူး ဇာကီရာ
ငါ့ရည်ရွယ်ချက်အောင်မြင်ဖို့ လာတာ ရန်သူလာဖွဲ့တာ မဟုတ်ဘူး
နောက်ပြီး ဒီသနားစရာပုဂ္ဂိုလ်ရဲ့ အမှားလည်း မဟုတ်ဘူး
ငါ့အလှကြောင့် ဒီလိုဖြစ်ရတာ
ကဲ ဂျာလာ့ကို ပြုစားဖို့ပဲကျန်တော့တယ်
ဂျဗီဒါ
အမေ ကျွန်မဘယ်လိုနေလဲ
ကျွန်မလည်း လှနိုင်တယ်ဆိုတာ အမေမယုံဘူးဟုတ်
ကျွန်မ သိနေပါတယ်
ကျွန်မလည်း ဘန်နာဇီလို လှနိုင်ပါတယ်
ဂျဗီဒါ နင် ဒီလောက်ထိ အလှပြင်နေရင်
ကံဆိုးမှာ မကြောက်ဘူးလား
အောင်မယ်လေး အမေ ကျွန်မကို တကယ်ဂရုစိုက်တာပဲ
ဒါပေမဲ့ ဒီတစ်ကြိမ်တော့ စိတ်ပူဖို့ မလိုတော့ဘူး
ကျွန်မခေါင်းမှာ ဆေးနက်တို့ထားတယ်
ဘယ်မကောင်းဆိုးဝါးမှ မပြုစားနိုင်ဘူး
ဒါနဲ့ ဒီလိုဝတ်စားဆင်ယင်ပြီး နန်းတွင်းတစ်ပတ် လျှောက်သွားရင်
လူတိုင်းက ဘန်နာဇီကိုတွေ့တုန်းက..
အံ့ဩမင်တက်သလို ဖြစ်ကုန်ကြမှာနော်
ဘန်နာဇီကိုတွေ့လို့ ကြက်သေသေသွားသလိုလေ
ဒါပေမဲ့ နင် ဘယ်လောက်မိုက်မဲကြောင်း တွေးမိသွားပြီး သေတောင်သေနိုင်တယ်
နင်လိုနေတာ ဦးနှောက် အလှအပမဟုတ်ဘူး
ဦးနှောက်က ဘာသုံးစားလို့ရလို့လဲ အမေရဲ့
လူတော်တွေက ဝန်ကြီးပဲဖြစ်နိုင်တာ
လှတဲ့လူတွေကမှ မိဖုရားဖြစ်တာ
တိတ်စမ်း နင် တော်တော် စကားများတာပဲ ဂျဗီဒါ
တော်တော့ အဝတ်သွားလဲ
အောင်မယ်လေး ကျွန်မယောက္ခမ ကိုယ်တိုင်ကပါ ကျွန်မကို
မနာလိုဖြစ်နေမယ်လို့ မထင်ခဲ့ဘူး
ကျွန်မကို ဒီလောက်တောင် မနာလိုဘူးလားဟင်
နင် အခုမလဲရင်..
အင်းပါ ကျွန်မလဲပါ့မယ်
ဘာလို့ ဒေါသထွက်နေတာလဲ
အမေ့အတွက် စမိုင်ချိုချိုလေး ချက်ပေးရတော့မယ် ထင်တယ်
အာဒမ်ခန် သူနဲ့ယူတုန်းက ဝန်ကြီး ဘယ်ရောက်နေလဲဟင်
တစ်ခါတလေ လူတွေက အမှားကျူးလွန်တတ်ကြတယ်
လှတာလေးမြင်လိုက်ရင် ဘယ်သူမှ ဘာမှ မတွေးမိကြတော့ဘူးလေ
အင်းပါ သူ့အမူအကျင့်တွေ ဒီလိုဖြစ်နေတာလည်း ကောင်းပါတယ်
သူ့ကမ္ဘာလေးထဲမှာ သူပျော်နေတာ
ဟုတ်တယ် ဂျဗီဒါက သူ့ဘဝလေးနဲ့ သူပျော်နေတာ
ဒါပေမဲ့ ငါ..ငါက အိန္ဒိယတစ်နိုင်ငံလုံးကို အုပ်စိုးချင်တာ
အုပ်စိုးနေရပြီလေ ဝန်ကြီးရဲ့
မဟုတ်ဘူး ရက်ရှ်ဟမ်
နေရာရဖို့က လွယ်ပေမယ့်
ထိန်းသိမ်းထားနိုင်ဖို့က အရမ်းခက်တယ်
မင်းကြီးရဲ့မိဖုရားတွေကသာ သူ့ကို ဖြားယောင်းလိုက်ရင်
ငါတို့လိုလူတွေက သူတို့နယ်ရုပ်လို ဖြစ်သွားပြီ
ဒါပေမဲ့ ငါက နယ်ရုပ်မဟုတ်ဘူး
ငါက ဝန်ကြီး
အဲဒီလိုပဲဖြစ်နေရမှာ
မဟာမန်ဂ
အခုက ငါ စာလွှာပါးရမယ့်အချိန်ပဲ
ဟုတ်ကဲ့ အားလုံးအဆင်သင့်ပါပဲ
ငါတို့ ကဘူလ်ကထွက်လာတာ ကြာလှပြီ
ဟုတ်တယ် အမေက သူ့သမီးလေးကို လွမ်းနေမှာ
ရော့ သူ့ဆီစာရေးလိုက်ပါ
ကျွန်မ ဘယ်လိုလုပ်ရမလဲ မယ်တော်
ဒီမှာ ဘာကိုမှ အာရုံမစိုက်နိုင်ဘူး
ဘာလို့ ကျွန်မကို ဒေါသထွက်နေတာလဲ
အမေ့အကြောင်းပဲ တွေးမိနေတယ်
ကျွန်မကို ဘာလို့ စိမ်းကားရတာလဲ
ဘာလို့ ကျွန်မကို မေ့ပစ်ရတာလဲ
ဘာလို့ ကျွန်မမွေးကတည်းကနေတဲ့အိမ်ကို စွန့်ခွာခဲ့ရတာလဲ အမေ
တောထဲလှည့်လည်သွားလာနေတဲ့ သမင်လို..
အမေ့သမီးမိုက်လည်း အံ့ဩမိပါတယ်
အာဂရာနန်းတွင်းမောင်းမဆောင်မှ ဘန်နာဇီ
ဘယ်သူမှ နားမလည်လောက်ဘူးလို့တော့ မျှော်လင့်ပါတယ်
မသိပါဘူး
ဘာလို့ဆို ငါက..
စကားဝှက်နဲ့ရေးထားတာမို့လို့ပဲ
လူတွေက ငါ အလှပဲပြင်တတ်တယ် ထင်ထားတာ
ပြီးတော့ ငါ့အလှအောက်မှာ ကျဆုံးကြတယ်လေ
ငါ့မှာ ထက်မြက်တဲ့ဦးနှောက်ရှိတယ်ဆိုတာ မေ့နေကြတယ်
သခင်မကြီးဆီ သွားပို့လိုက်မယ်နော်
မင်းကြီးခွင့်ပြုချက်ရမှ ဝင်လို့ရမှာလားဟင် မင်းကြီး
ခွင့်ပြုပါတယ်
မင်းကြီးဆီလာရင် ကျွန်မကိုဟီနူးက မင်းကြီးရဲ့ခွင့်ပြုချက်
တောင်းစရာမလိုဘူးလို့ ပြောထားတယ် ထင်လို့
ငါက ဘုရင်ဆိုတာတော့ သတိထားရမယ်လေ
ငါ့နားမှာ ထိုင်မယ်ဆိုရင်တောင် စည်းကမ်းချက်တွေရှိတယ်
ဘယ်သူမဆို လိုက်နာရမယ်
ကျွန်မရိုင်းပျမိရင် တောင်းပန်ပါတယ်
ဒါပေမဲ့ မင်းကြီးကြည့်ရတာ ဒီနေ့ စိတ်မလန်းပုံပဲ
လာ ကျွန်မ စိတ်ပျော်သွားအောင် လုပ်ပေးမယ်
ငါ မသောက်ချင်ဘူး
ဒါနဲ့ မင်း ဘာလာလုပ်တာလဲ ငါ့ဆီက ဘာလိုချင်လို့လဲ
မင်းကြီးရဲ့ဘဝ
ငါ့ဘဝ
ဟုတ်ပါတယ်
မင်းကြီးဘဝကို ခဏလေးလုယူချင်လို့
အမှန်တော့ မင်းကြီးနှလုံးသားကို ခိုးယူဖို့ ရည်ရွယ်တာပါ
ဒါပေမဲ့ မင်းကြီးမှာက နှလုံးသားမရှိဘူးလို့ ကြားထားတယ်
နှလုံးသားက တန်ဖိုးမရှိပါဘူး ဘန်နာဇီ
မင်းကို တန်ဖိုးကြီးအရာတွေ အများကြီး လက်ဆောင်ပေးထားပြီလေ
ဟုတ်ပါတယ် မင်းကြီး
မဂိုဘုရင်မင်းမြတ်က ဒီအမျိုးသမီးကို
တလေးတစား ဆက်ဆံထားတာပါ
ကျွန်မ ဘာလိုဦးမှာလဲ
ကျေးဇူးပြန်ဆပ်တဲ့အနေနဲ့ မင်းကြီးကို ခဏဖြစ်ဖြစ် စိတ်ကျေနပ်အောင်
လုပ်ပေးခွင့်ရရင် ကျွန်မကံကောင်းတာပါပဲ
ငါ အခုအလုပ်များနေတယ် ဘန်နာဇီ တစ်ယောက်တည်း နေချင်တယ်
ငါလိုရင် ခေါ်လိုက်မယ်
အခု မင်းပြန်နားလိုက်ပါတော့
ကောင်းပါပြီ အမိန့်တော်မြတ်အတိုင်းပါ မင်းကြီး သွားခွင့်ပြုပါဦး
ငါ့ရည်ရွယ်ချက်က မင်းနဲ့ အတူနေဖို့မဟုတ်ဘူး ဘန်နာဇီ
မိဖုရားဂျိုဓာ မနာလိုဖြစ်အောင် လုပ်ဖို့ပဲ
မိဖုရားနာဇီမာက သူ့အိမ်ကို သိုးမွေးစောင်ပို့ချင်ပါတယ်တဲ့
ဟိုရှီယာခန်က အပ်ချုပ်သည်ဆီ အင်္ကျီတချို့ ပို့ချင်ပါတယ်တဲ့
မင်းကြီးရဲ့အထူးဧည့်သည်တော် ဘန်နာဇီက..
ကဘူလ်က သူ့အမေဆီ စာပို့ချင်ပါတယ်တဲ့
မင်းကြီးက သူ့ကို သင့်လျော်တဲ့ဘွဲ့တော် အပ်နှင်းပြီးပြီလေ
ကိုဟီနူးတဲ့
ဘယ်လောက် တောက်ပလိုက်လဲ
အရှင်က သူ့ကို အပျော်မယ်အဖြစ် ဖန်ဆင်းပေးလိုက်တာ
မင်းကြီးအတွက်ဆိုတာ သိပါတယ်
ဒါပေမဲ့ သူ့အပေါ် ခံစားချက် ဖြစ်ပေါ်မိတယ်
သူ့ကို မချစ်မိပါစေနဲ့ပဲ ဆုတောင်းပါတယ်
ကျွန်မ ဘာလုပ်ရမလဲ အမေ
ဘာကိုမှ အာရုံစိုက်လို့မရဘူး
ဘာလို့ ကျွန်မကို စိတ်ဆိုးရတာလဲ
ကျွန်မ အမေ့ကိုပဲတွေးနေမိတယ်
ကျွန်မကို ဘာလို့ စိမ်းကားရတာလဲ
ဘာလို့ ကျွန်မကိုမေ့ပစ်ရတာလဲ
ဘာလို့ မွေးကတည်းကနေခဲ့တဲ့အိမ်ကို စွန့်ခွာခဲ့ရတာလဲ အမေ
သမင်လေးက တောထဲမှာ လှည့်နေသလိုပဲ..
အမေ့ရဲ့သမီးမိုက်လည်း အံ့ဩမိပါတယ်
အာဂရာနန်းတွင်းမောင်းမဆောင်မှ ဘန်နာဇီ
ကဗျာဆန်ဆန်အသုံးတွေနဲ့ ဘာစာပါလိမ့်
ဘာပဲဖြစ်ဖြစ်..
အလုပ်က အခုထိမပြီးသေးဘူး
အောင်မယ်လေး
ဒါ သတင်းပို့တာပဲ
ဘန်နာဇီက တစ်ခုခုလှုပ်ရှားဖို့ ဒီရောက်လာတာ
ဒါကြောင့် တိတ်တဆိတ် သတင်းပို့တာ
ဒါပေမဲ ဘယ်ကိုလဲ ဘယ်သူ့ကိုလဲ
ဘန်နာဇီက သာမန်တော့မဟုတ်ဘူး
သူ့အလှကိုဗန်းပြပြီး တစ်ခုခု လှုပ်ရှားချင်နေတာ
ဂါရဝပြုပါတယ် မင်းကြီး
မိဖုရားဂျိုဓာ တွေ့ခွင့်တောင်းနေပါတယ်
ဝင်ခိုင်းလိုက်ပါ
လာ မိဖုရားဂျိုဓာ
မင်းအလာ စောင့်နေတာ
ငါခြေထောက်ဒဏ်ရာရထားတာ ကြားရင်
မင်း လိမ်းဆေးယူပြီး လာမယ်မှန်း သိနေတယ်
ကဲ လိမ်းပေးတော့
မင်းကြီးကိုခစားမယ့် ကိုယ်လုပ်တော်တွေ ရှိနေတာပဲ
အဲဒါများ ဘာလို့ ကျွန်မကိုလိုဦးမှာလဲ
သွားခိုင်းလိုက်ပြီလေ
ငါပြောဖို့မေ့နေလို့
ဘန်နာဇီက မင်းကို ကျေးဇူးတင်ပါတယ်တဲ့
မင်းပေးလိုက်တဲ့ ရှောစောင်ကို အရမ်းသဘောကျနေတယ်
ကျွန်မခမည်းတော်က မင်းကြီးအတွက် ပို့ပေးလိုက်တာ
ကျွန်မက မင်းကြီးကို လက်ဆောင်ပေးတာပါ
သူများကို ပေးမယ်မှန်းသာသိရင်
မင်းကြီးကို ကျွန်မ မပေးပါဘူး
အခုလိုသိရတာ စိတ်မကောင်းပါဘူး မိဖုရားဂျိုဓာ
ဒါပေမဲ့ ငါ ဘာမှမတတ်နိုင်တော့ဘူး
ဘန်နာဇီဆီကလည်း ရှောစောင် ပြန်တောင်းလို့မရဘူးလေ
ဘုရင်တစ်ပါးအနေနဲ့ သိက္ခာကျတာပေါ့ မိဖုရားဂျိုဓာ
မယ်တော်ကြီးဟာမိဒါ ကြွချီလာပါပြီ
ဂါရဝပြုပါတယ် မယ်တော်
ဂါရဝပြုပါတယ် မယ်တော်ကြီး
ထိုင်ကြပါ ထိုင် ဂျာလာ
ခြေထောက်မှာ ဒဏ်ရာရထားတယ် ကြားလို့ ပြပါဦး
စိတ်ပူစရာမရှိပါဘူး မယ်တော်
ဓားရေးလေ့ကျင့်ရင်းနဲ့ ထိသွားတာပါ
ဒါပေမဲ့ ရှေးလူကြီးတွေက အနာနဲ့ပတ်သက်ရင် အစွဲကြီးတယ်
စိတ်မပူပါနဲ့ မယ်တော်
မိဖုရားဂျိုဓာက သူဖော်ထားတဲ့ဆေး ယူလာပါတယ်
မယ်တော် သူ့ကို ပြောပါဦး
ကျွန်တော့်ခြေထောက်ကို သူကိုယ်တိုင် ဆေးလိမ်းပေးမယ် လုပ်နေတယ်
ပြောပြလိုက်ပါ ကိုယ်လုပ်တော်တွေ အများကြီးရှိပါတယ်လို့
မဂိုမိဖုရားကိုယ်တိုင်လုပ်ရင် မသင့်တော်ပါဘူးလို့လေ
မင်းအခုတော့ နားမလည်သေးဘူးပေါ့ ဂျာလာ
ဇနီးသည်တိုင်းက ကိုယ့်ခင်ပွန်းကို ကိုယ်တိုင်ပြုစုချင်ကြတယ်
အဲဒါမမှားဘူး
ဂျိုဓာ သမီးကြိုက်သလိုလုပ်ပါ
ဒါပေမဲ့ မယ်တော် သူက မဂိုဘုရင်ရဲ့မိဖုရားလေ
တော်ပြီ ဂျာလာ ဒီနေရာမှာတော့ မင်းပြောတဲ့အတိုင်း မလိုက်နာနိုင်ဘူး
ဂျိုဓာ ဆေးလိမ်းပေးလိုက်ပါ သမီးလေး
ဟုတ်ကဲ့ပါ မယ်တော်ကြီး
မင်း ငါ့ဆန္ဒအတိုင်း လုပ်ပေးရမှာပဲ မိဖုရားဂျိုဓာ
ငါလုပ်ချင်ရင် ငါ့ရှေ့မှာ ဒူးထောက်အောင်တောင် လုပ်နိုင်တယ်
မယ်တော်ကြီးသာ ဒီမှာမရှိရင်..
ရှင့်စိတ်ကြိုက် ဘယ်တော့မှ မလုပ်ပေးဘူးမှတ်
ငါ့စိတ်ကြိုက်လုပ်မှာ
ဒဏ်ရာရတဲ့လူက ငါပါ မင်းမျက်နှာပေါ်မှာ..
နာကျင်မှုတွေ တွေ့နေရတယ် မိဖုရားဂျိုဓာ
အင်း မယ်တော်သွားတော့မယ်နော်
သားတော်ကိုစောင့်ရှောက်ဖို့ ဂျိုဓာရှိနေပြီဆိုတော့
ကိုယ့်ကိုယ်ကိုယ် ဘာထင်နေလဲ
စိတ်တိုင်းကျ လုပ်လို့ရမယ်ပေါ့လေ
သူများတွေကိုလည်း စိတ်တိုင်းကျခိုင်းလို့ရမယ်ပေါ့
အဲဒီလို အဖြစ်မခံနိုင်ဘူး
ဂျာလာ
မယ်တော် ကြည့်ပါဦး သူ ဘာမဟုတ်တာလေးနဲ့ စိတ်ဆိုးနေပြန်ပြီ
စိတ်မဆိုးဘဲ နေရမလား
မယ်တော် ဒဏ်ရာက ဒီလောက်များတာ
လျှောက်သွားမယ်လုပ်နေလို့
ခေါင်းမာတာ မဟုတ်ဘူးလား
မိဖုရားဂျိုဓာပြောတာ ဟုတ်တယ် သားတော် ဒီမှာပဲနားနေ
အမှန်တော့ ပြောစရာကျန်သွားလို့
သတင်းပါးလာတယ်
မီဇာဟကီမာက ကဘူလ်ကနေ အာဂရာကိုထွက်လာပြီတဲ့
ကျွန်တော်လည်း သတင်းရပါတယ် မယ်တော်
ဒေလီကဆက်သား ရောက်လာပါတယ်
သန်ဘက်ခါလောက် အာဂရာကို ရောက်ပါမယ်တဲ့
ထပြန်ပြီလား
ကျွန်တော်ဘာလုပ်ရမလဲ ကျွန်တော်က ဘုရင်လေ
ဒီဒဏ်ရာအသေးအမွှားလေးက မတားနိုင်ပါဘူး
ဒီနေ့ အတွင်းညီလာခံမှာ လုပ်စရာတွေ အများကြီးရှိသေးတယ်
ဒါပေမဲ့ အဲဒီထိ ဘယ်လိုသွားမလဲ
စိတ်မပူပါနဲ့ မယ်တော်
မိဖုရားဂျိုဓာ ရှိနေတာပဲ
သူ့အကူအညီနဲ့ ညီလာခံတက်မှာပေါ့
လာ မိဖုရားဂျိုဓာ
ရှင်ဟာလေ ဘယ်သူ့စကားမှ နားမထောင်ဘူး
မယ်တော်ကြီးက လမ်းလျှောက်ရင် နာမယ်ပြောတာတောင် လျှောက်သေးတယ်
ဘုရင်မဖြစ်ဘဲ သဘင်သည်တို့ လူလိမ်တို့
ဖြစ်ရမှာ
မင်းကြီးက ကျွန်မကိုဆို အရုပ်ကျနေရော
မယ်တော့်ရှေ့မှာကျ မင်းကြီးစိတ်တိုင်းကျ လုပ်ခိုင်းတယ်
မယ်တော့်ရှေ့မှာဆို ကျွန်မ ဘာမဆို လုပ်ပေးမယ်မှန်း
မင်းကြီးသိတယ်လေ
ဒါပေမဲ့ ဒီမှာ မယ်တော်မှမရှိတာ မင်း ဘာလို့ ကူပေးနေသေးလဲ
မင်းကြီးက ဒဏ်ရာနဲ့လေ
ဒဏ်ရာရတဲ့လူတွေကို ပစ်မထားတတ်တာ ကျွန်မတို့ထုံးစံပဲ
ကဲ စိတ်မပူနဲ့တော့ မိဖုရားဂျိုဓာ ငါ့ကို ကူညီမယ့်သူလာပြီ
ဂါရဝပြုပါတယ် မင်းကြီး
မင်းကြီး ဒဏ်ရာရတယ်ဆိုတာ သိသိချင်း လာခဲ့တာ
အင်း ဒါပေမဲ့ စိတ်မပူပါနဲ့တော့
ဆေးလည်း ထည့်ပြီးပြီ
မကြာခင် အနာကျက်တော့မှာပါ ဟုတ်ပြီလား
ကဲ ကျွန်မကို မလိုတော့ဘူးနော်
လာ ဘန်နာဇီ ကူပါဦး ငါ့နားတိုးပါဦး လာ
ဘန်နာဇီ ထားလိုက်တော့ ငါ့ဘာသာငါ သွားမယ်
မင်းကြီးက ကျွန်မကို အရေးစိုက်တာမဟုတ်ဘူး
အရေးစိုက်ချင်ယောင်ဆောင်တာ
ကျွန်မကို အသုံးချနေတာ
ကျွန်မရည်မှန်းချက်ကလည်း မင်းကြီးနား ရောက်ဖို့ပဲ
သိပ်နောက်မကျခင် အဖြေတစ်ခုခု ရှာရတော့မယ်
ဘယ်လို မီဇာဟကီမာလာမယ်တဲ့လား
သိလား ဟိုရှီယာ
သူကလေ ငါ့ထက်အများကြီးငယ်တယ်
ငယ်ငယ်တုန်းက သူက ဂျာလာနဲ့ ငါ့ရဲ့ ကစားစရာပဲ
ငါတို့ တူတူပဲဆော့ကစားနေကြတာ
အဲဒီ ဟာကင်မီဇာဆိုတာ ဘယ်သူလဲဟင်
သူရောက်လာမယ်ဆိုပြီး အားလုံး ပျော်နေကြတယ်
သူ မင်းကြီးရဲ့ညီတော်လေ
သားတော်ရဲ့ ဦးရီးတော်ပေါ့
မကြာခင် ရောက်လာတော့မှာလား
အင်း
ဒါဆို မတ်တော်မောင်ကို သွားကြိုရဦးမှာပေါ့
အရှင့်ဒုတိယသားလေး ပြန်လာတော့မယ်
အရှင့်ကို မြင်စေချင်လိုက်တာ
အရှင်သာဆို သူရောက်လာမယ်ဆိုလို့ ကခုန်နေမှာပဲ
မင်းကြီးရဲ့အတ္ထုပတ္တိမှာ မီဇာဟကီမာမင်းသားအကြောင်း
အခုလေးတင် ရေးပြီးလာတာ
ကြည့်ပါဦး သူ အာဂရာကို လာတော့မယ်တဲ့
ဟာကင်က သိပ်မျက်နှာချိုတဲ့ကလေး
ရပ်စမ်း
မင်းထွက်သွား
သူက ကျွန်မနားမှာပဲနေရမှာ
ရှင်းအောင်ပြောပြတာ
ရှင့်ရိုင်းပျမှုကို တစ်ကြိမ် ခွင့်လွှတ်ပြီးပြီလေ
နောက်တစ်ကြိမ် ထပ်ကြိုးစားရင်တော့ မင်းကြီးနဲ့ တိုင်ရလိမ့်မယ်
ဒါပေမဲ့ ဒီနေ့က အဲဒီကိစ္စမဟုတ်ဘူး
ကဘူလ်က မင်းအမေဆီ
စာပို့ချင်တယ် မဟုတ်လား
- ဟုတ်တယ် အဲဒီတော့ ဘာဖြစ်လဲ - တစ်ခုပြောပြ
မင်းတို့ဆီမှာ ဘယ်ဘာသာစကားသုံးလဲ
မွတ်စလင်ဆို အူရဒူစကားသုံးမှာပဲ
ကဘူလ်ကဆို ပတ်ရှ်တူစကားသုံးမှာ
ဒါပေမဲ့ မင်းစာက အဲဒီစကားတွေနဲ့လည်း မရေးထားဘူး
ကျွန်မ သဘောမပေါက်ဘူး
လာ ငါရှင်းပြမယ်
ပထမဆုံးစာကြောင်းဖြစ်တဲ့ ကျွန်မ ဘာမှ အာရုံမစိုက်နိုင်တော့ဘူးမှာ
ကျွန်မ..
ကျွန်မကို ဘာလို့ ဒေါသထွက်ရတာလဲမှာ ဘာလို့
အမေ့အကြောင်းပဲ တွေးမိနေတယ်မှာ အစစာလုံး
ဘာလို့ စိမ်းကားရတာလဲမှာ..
အစစာလုံးယူလိုက်
အဲဒီလိုဖော်လိုက်ရင် ရေးထားတာက..
အခုထိ အလုပ်မဖြစ်သေးဘူးတဲ့
ဘာအလုပ်အကြောင်း ရေးထားတာလဲ
မင်း ဒီကို ဘာကြောင့်လာတာလဲ
ဒီစာက အလွယ်တကူနဲ့ ထွက်သွားမယ် ထင်နေတယ်ပေါ့
ငါတို့ သိမှာမဟုတ်ဘူးလို့ ထင်နေတာလား
ငါတို့က အဲဒီလိုစကားဝှက်တွေကို ဖြည်ပြီး
မင်းကြီးကို လျှောက်တင်ရတာ
ဒါပေမဲ့ ကျွန်မအမေကို..
ဘာသာသာစကားနဲ့ပဲပို့ပို့ ဘာများထူးမှာမို့လို့လဲ
ကျွန်မ ဘာမှမလုပ်ပါဘူး
ရှင့်ဘာရှင် ဇာတ်လမ်းတွေ ဆင်ပြောနေတာ နောက်ပြီး..
ဘာအလုပ်အကြောင်း ပြောနေတယ် ဆိုတာလည်း သေချာရှင်းပြပါဦး
ဒါနဲ့ ကဗျာလိုစာကိုဖတ်ချင်တဲ့..
မင်းအမေက ဘယ်သူပါလိမ့်
အမှန်အတိုင်းပြော
မပြောရင် မင်းကြီးရှေ့တော်မှောက်မှာ သွားရှင်းတာပေါ့
ပြီးရင် သစ္စာဖောက်ဆိုပြီး မင်းရုပ်လှလှလေးကို ခေါင်းဖြတ်သတ်မှာ
ရှင် ဘယ်လိုထင်လဲ
မင်းကြီးဆီ သွားပြောရင်ကော သူက ရှင်ပြောတာယုံမယ်တဲ့လား
ကျွန်မက သူ့အထူးဧည့်သည်နော်
ငါလည်း သာမန်လူမဟုတ်ပါဘူး
နန်းတော်မှာခစားရတဲ့ အထူးအရာထမ်းပါ
ငါက နန်းတွင်းစာပို့သမားပဲ
ဒီမှာ ကျွန်မက ကျွန်ပါ အခိုင်းအစေသာသာပါပဲ
ဘာလို့ ကျွန်မနောက်လိုက်မှာလဲ
ဘာစာမှ မဖွက်ထားပါဘူး
အေးပါ မင်းကိုယုံပါတယ်
မင်းကြီးဆီ မသွားတော့ပါဘူး
ဒါပေမဲ့ အဲဒီအတွက် ငါဘာပြန်ရမလဲ
နှစ်ဦးနှစ်ဖက် အကျိုးရှိအောင် အကြံပေးရမလား
တစ်ညတာ
ငါနဲ့ တစ်ညတာအချိန်ဖြုန်းပေး
ဒီအကြောင်း မင်းကြီးဆီ မပေါက်ကြားစေရဘူး
ဒီစကား ဒီနေရာမှာတင် အဆုံးသတ်ပေးမယ်
ဒီည လျှို့ဝှက်စာတွေထားတဲ့ မြေအောက်ခန်းမှာ
မင်းကိုစောင့်နေမယ်
ဆက်ဆက်လာခဲ့ပါ
မင်းလာရင် မင်းကြီးလုံးဝမသိစေရပါဘူး
ဒါပေမဲ့ မလာရင်တော့ ဒီစာအကြောင်း..
သေချာပေါက် သိသွားမှာပဲ
မင်းက ဉာဏ်ရှိပါတယ်
ဘာပဲဖြစ်ဖြစ် မင်းက မင်းကြီး ပစားပေးတဲ့အစေအပါးပဲလေ
အတင်းမတိုက်တွန်းပါဘူး
ကြိုက်သလိုဆုံးဖြတ်ပါ သွားလို့ရပြီ
စာက ငါ့အတွက်တော့ အကျိုးရှိလိုက်တာ
မိဖုရားဂျိုဓာ
ရာဟင့်ကိုတွေ့မိလား
တစ်ချိန်လုံး တူတူပုန်းတမ်းပဲ ကစားနေတာ
ဘယ်မှာပုန်းနေပါလိမ့်နော်
ရာဟင်ဟာလေ တစ်နေ့တခြား ပိုဆော့လာတယ်
ထိုင်ပါဦး ကျွန်မ လူလွှတ်ပြီးရှာခိုင်းလိုက်ပါ့မယ်
ကဲ ဆူမိတြာ
ရာဟင်ဘယ်မှာပုန်းနေလဲ လိုက်ကြည့်စမ်းပါဦး
ဒါနဲ့ တစ်ခုပြောလို့ရမလား မိဖုရားဂျိုဓာ
ရှင်က ဂုဏ်ပြုတာနဲ့ တကယ်ထိုက်တန်ပါတယ်
မနေ့တုန်းက မင်းကြီးရဲ့ဘဝမှာ
အရှားပါးဆုံးလက်ဆောင်ကို ရှင်ပေးလိုက်တာလေ
ဒါပေမဲ့ အဲဒါကို မင်းကြီးမကြိုက်ပါဘူး
သူ့ပုံတူကိုပဲ သဘောကျနေတာ
ဒါကြောင့် ဘန်နာဇီကိုပဲ ဆုချီးမြှင့်တာပေါ့
ပုခက်ကို တကယ့်စိတ်ရင်းနဲ့ ဆုမွန်ကောင်းတောင်းပြီး ပေးတာပါ
ဒါပေမဲ့ ကျွန်မဆုမွန်ကောင်းထက် သူ့မာနက
ပိုအရေးကြီးနေတယ်
အဲဒီလို မထင်ပါနဲ့
မဂိုအင်ပါယာရဲ့ထီးနန်းဆက်ခံသူ ပေါ်ပေါက်ပါစေဆိုပြီး
တကယ့်စိတ်ရင်းနဲ့ ဆုတောင်းပြီးပြီလေ
စောင့်ကြည့်လိုက်ပါ ရှင့်ဆုတောင်း မကြာခင်ပြည့်မှာပါ
ရှင့်လက်ဆောင်က စေတနာမှန်ကြောင်း အရှင် သက်သေပြပေးမှာပါ
ရှင်တို့နှစ်ယောက်လည်း မကြာခင် သုံးယောက်ဖြစ်ပါစေလို့ ဆုတောင်းပါတယ်
ရှင်က အတွက်အချက် သိပ်မရသလိုပဲ မိဖုရားဆယ်လီမာ
နှစ်ယောက်ကနေ သုံးယောက်ဖြစ်ဖို့ဆို
အဲဒီနှစ်ယောက်က အဆင်ပြေနေမှ ရတာ
ဟုတ်ပါတယ် မိဖုရားဂျိုဓာ
နှစ်ယောက်က သုံးယောက်ဖြစ်ဖို့ဆို
အဲဒီနှစ်ယောက်က အဆင်ပြေနေမှ ရတာ
ဒါပေမဲ့ အဆင်ပြေဖို့က လင့်ရဲ့တာဝန်ထက်..
မယားတာဝန်က ပိုပါပါတယ်
သူချစ်အောင် ဘယ်လိုလုပ်မလဲ ဘယ်လို အနိုင်ယူမလဲ
ဘယ်လိုသိမ်းသွင်းမလဲပေါ့
အဲဒါ မယားတစ်ယောက်ရဲ့တာဝန်ပဲ မိဖုရားဂျိုဓာ
ရှင်က အတွက်အချက် အရမ်းတော်တယ်လေ
ရှင့်အတွက် ဒီပုစ္ဆာဖြေရှင်းဖို့က မခက်ပါဘူး
အချစ်ကိုသာ တွက်ချက်တတ်ရင် သံယောဇဉ်နဲ့ ယုံကြည်မှုတို့က
အရမ်းလွယ်သွားပြီ မိဖုရားဂျိုဓာ
ရှင်နဲ့စကားပြောလို့ အရမ်းကောင်းတာပဲ မိဖုရားဆယ်လီမာ
ပြောတိုင်း ကျွန်မ မသိတာတစ်ခုခု သိလိုက်ရတယ်
မကြားဖူးတာ သင်ယူရတယ်
ထပ်ပြောရဦးမလား မိဖုရားဂျိုဓာ
ဒေါသက အချိန်ကို မတိုက်စားနိုင်ပါဘူး
စောင့်ကြည့်နေလိုက် မင်းကြီးရဲ့ဒေါသလည်း မကြာခင် ပြေသွားမှာပါ
ရှင့်ကို သူမကျေမနပ်ဖြစ်နေတာလေ နောက်ပြီး ရှင့်ဒေါသတွေလည်း
မကြာခင် ပြေသွားမှာပါ
ရှင်တို့နှစ်ယောက်ကြား အဆင်ပြေစေဖို့ ဆုတောင်းပေးပါ့မယ်
ကဲ သွားလိုက်ဦးမယ်
မဟုတ်ရင် ရာဟင်ဆော့လို့ကောင်းနေမှာ
နှုတ်ဆက်ပါတယ်
အရိုအသေပြုပါတယ် မင်းကြီး
ဘန်နာဇီ့အခိုင်းအစေဇာကီရာက တွေ့ချင်ပါတယ်တဲ့
ဝင်ခွင့်ပေးလိုက်ပါ ငါခေါ်ထားတာ
အရိုအသေပြုပါတယ် မင်းကြီး
မင်းကို ဘန်နာဇီအကြောင်းပြောချင်လို့
စာအကြောင်း မတ်ဆုခန် မင်းကြီးကို
မပြောလောက်ပါဘူး
မိန့်တော်မူပါ မင်းကြီး ဘာများမိန့်ကြားမလဲ မသိဘူး
အရင်ဆုံး မင်း ဘာလို့ ကြောက်နေရလဲ ပြောပါဦး
မင်းကြီးက ရုတ်တရက်ကြီး အခေါ်လွှတ်လိုက်တော့
ကြောက်မိတာပါ
ကျွန်မ ဘာအမှားမှ မကျူးလွန်ထားပါဘူးနော်
မဟုတ်ပါဘူး အမှန်တော့ နောက်နှစ်ရက်နေရင်
ငါ့ညီတော်မီဇာဟကီမာ အာဂရာကို ရောက်လိမ့်မယ်
သူ့ကြိုဆိုပွဲကို ပိုစည်ကားအောင်
ဘန်နာ့ဇီကို ပွဲတက်စေချင်လို့
ဒီညမဟုတ်တာ တော်သေးတာပေါ့
နောက်နှစ်ရက်ဆို ပြန်ကောင်းမှာပါ
ဘာပြောတာလဲ
ဒီမနက်ပဲ သူနဲ့တွေ့သေးတယ် အကောင်းကြီးပါ
မင်းကြီး ဒဏ်ရာရကြောင်းသိတာနဲ့
ထွက်သွားတာပါ
မနေ့ညတည်းက နေသိပ်မကောင်းဘူးရှင့်
အဖျားတော်တော်ကြီးနေတယ်
ကျွန်မပဲ ဆေးတိုက်ထားတာ
သူနေကောင်းပြီး နောက်နှစ်ရက်နေရင်
ဒီကို အရောက်လာနိုင်မှာပါ
ကျန်းမာရေးကိုသာ ဂရုစိုက်ပါလို့ ငါမှာတယ်ပါပြောလိုက်
အမိန့်တော်အတိုင်းပါ မင်းကြီး
သွားခွင့်ပြုပါဦး
ဒီတော့ ဘန်နာဇီက ဖျားနေတာပေါ့
သတင်းကောင်းပဲ
မိဖုရားဂျိုဓာကလည်း ငါ့အတွက် ဆေးဖော်ပေးနေတာဆိုတော့..
ဒါ ဘယ်လိုရိုင်းပျတာလဲ ဂျဗီဒါ
နင့်ကို ငါ့အခန်းထဲမှာ လာတွေ့ဖို့
ခေါ်ထားတယ်လေ
ဒါပေမဲ့ နင် ရောက်မလာဘူး
ငါက ဘာလုပ်ရမလဲ
နင့်အခန်းမှာ နင့်ကို လာတွေ့ရမှာလား
အဲဒီလိုမဟုတ်ပါဘူး အမေ
ကျွန်မ အပြင်ထွက်လို့မရလို့ပါ
ဒါကြောင့် မလာတာပါ
ထွက်လို့မရဘူးပေါ့
တစ်နေ့လုံး နန်းတော်ထဲ
လတ်လျား လတ်လျား လျှောက်သွားနေတဲ့လူက
အခန်းထဲကနေထွက်လို့ မရဘူးပေါ့လေ
ဒါကြောင့် ငါ့ဆီမလာတာပေါ့
အဲဒီလို ပြောတာလား
ဒါနဲ့ ဘာလို့ ခေါင်းဆောင်းခြုံထားရတာလဲ
- ချွတ်စမ်း - မဖြစ်ဘူး အမေ
ဂျဗီဒါ
ချွတ်လို့ပြောနေတယ်
ဂျဗီဒါ ချွတ်စမ်း အောင်မယ်လေး
ကျွန်မပါ အမေ ဂျဗီဒါပါ အမေ့ချွေးမပါ
- ဘယ်လိုဖြစ်တာလဲ - ဘန်နာဇီလို..
လှချင်တာနဲ့ ဖြစ်သွားတာ
ဆေးသုံးလိုက်တဲ့ ရလဒ်တွေပါ
ဒီမျက်နှာကြီးနဲ့သာ အပြင်ထွက်ရင်
မဟာမန်ဂရဲ့ချွေးမ ရုပ်ဆိုးသွားပြီလို့
လူတွေပြောကြမှာပေါ့
ဒါပေမဲ့ ဂျဗီဒါ သမားတော်နဲ့တော့ ပြသင့်တာပေါ့ဟယ်
ပြလည်း ကျွန်မ အပြင်ထွက်မှရမှာလေ
ဒီရုပ်နဲ့ အပြင်မထွက်တာ
မှန်တယ်
မဟုတ်လို့ သမားတော်မေ့လဲသွားရင်
ငါ နောက်သမားတော်တစ်ယောက် ပင့်နေရဦးမယ်
သခင်မဂျဗီဒါရဲ့အဆောင်ထဲ ဘယ်သူဝင်နေလဲ
ငါပါ ရက်ရှ်ဟမ်ရဲ့
မင်းအဖေက ဒီနာမည်တော့ ပေးထားမှာမဟုတ်ဘူး
သူက ဂျဗီဒါပဲ ရက်ရှ်ဟမ်
အောင်မယ်လေး သခင်မဂျဗီဒါက ဒီလိုမျိုးလား
ဘန်နာဇီလိုဖြစ်ချင်တာ ဒါပေမဲ့ အခုတော့ လူပြက်ဖြစ်သွားပြီ
အမေ ဘယ်လိုလုပ်ကြမလဲဟင်
ငါစီစဉ်ပေးပါ့မယ် ဟုတ်ပြီလား ဂျဗီဒါ
ကဲ အေးအေးဆေးဆေးသာနေ
ရက်ရှ်ဟမ်..သမားတော်သွားပင့်
မကြားဘူးလား ရက်ရှ်ဟမ်
- သမားတော် သွားပင့်ပါဆို - ကောင်းပါပြီ
ငတုံးကတော့
နင့်ကိုမဟုတ်ဘူးနော်..ရက်ရှ်ဟမ်ကိုပြောတာ
ပြန်ကောင်းသွားမှာပါ
အချိန်ဘယ်လောက်ကြာမလဲတော့ မသိဘူး
ထားလိုက်ပါတော့ အမေရယ်
ကျွန်မစိတ်ပူတာ ဈေးပွဲတော်တုန်းက
ကျွန်မ ဆေးတွေရောင်းလိုက်တဲ့ အမျိုးသမီးတွေကိုပဲ
သူတို့တွေကော ဘာဖြစ်ကုန်ကြမလဲဟင်
ရက်ရှ်ဟမ်ရေ
ဆေးလိုချင်ရင် တစ်ယောက်ယောက်နဲ့ အကြောင်းကြားလိုက်တာ မဟုတ်ဘူး
ကျွန်မ လူလွှတ်ပြီး ပို့ခိုင်းမှာပေါ့
ဆေးလိမ်းထားတဲ့လူက နားနားနေနေ နေရတယ်
လျှောက်သွားနေတော့ မင်းကြီးဒဏ်ရာက ပျောက်ပါတော့မလား
ငါ့အတွက်မဟုတ်ဘူး ဘန်နာဇီအတွက်လာတာ
သနားစရာမိန်းကလေးက နေမကောင်းဖြစ်နေရှာတယ်
ဘာလို့နေမကောင်းလဲ သိပ်သိတာပေါ့
နန်းတော်ထဲ လျှောက်သွားနေတာလေ
အဲဒီလိုလူက နေကောင်းနိုင်ပါတော့မလား
ငါ့ကိုကြည့်
ငါလည်း လျှောက်သွားနေတာပဲ ခြေထောက်မှာ ဒဏ်ရာကြီးနဲ့လေ
ဘာပဲဖြစ်ဖြစ်ပါ
ဘန်နာဇီ အဖျားကြီးနေတယ်
သူ့အတွက် ဆေးဖော်ပေး
မင်းကြီး သူ့အတွက်ဆေးဖော်ပေးဖို့
နန်းတွင်းသမားတော်တွေ ရှိနေတာပဲ
ဒါပေမဲ့ မင်းလောက် မတော်ကြဘူးလေ ဒါကြောင့် မင်းဆီလာတာ
လုပ်ပေးပါ
ကောင်းပါပြီ သွားပါတော့
ဆေးဖော်ပြီး သူ့ဆီပို့ပေးပါ့မယ်
ဒီမှာ ထိုင်စောင့်နေမယ်
မင်း မဟုတ်တာတစ်ခုခု ရောလိုက်ရင် ဘယ်လိုလုပ်မလဲ
ရေဗာ
ပင်စိမ်း ငရုတ်ကောင်း ခံပွင့်ရွက်နဲ့ လေးညှင်းပွင့်ယူလာခဲ့
ပြီးရင် ငရုတ်ဆုံထဲထည့်ထောင်းရမယ်
ရေဗာ ဆေးမြစ်တွေ ယူလာမှာလား မယူလာဘူးလား
အစွမ်းထက်ဆေးလုပ်ပေး
အကောင်းဆုံးလုပ်နော်
ဘန်နာဇီအတွက် တော်တော် စိတ်ပူတာပဲနော်
ကြည့်ရတာ မင်းကြီးအတွက် တော်တော်အရေးပါပုံပဲ
ဘယ်လောက်ပဲကုန်ရ ကုန်ရ သူ့ကို ပြန်ကောင်းစေချင်တယ်
ဒါဆို တိတ်တိတ်လေး စောင့်နေပါ
ဆေးဖော်ဖို့က အချိန်လိုတယ်
ရတယ် ငါ့မှာအချိန်ပေါပါတယ် စိတ်ရှည်ရမှာပေါ့
ဘန်နာဇီကို ငါကိုယ်တိုင် ဆေးတိုက်ရတော့မှ
ကောင်းကောင်း စက်တော်ခေါ်လို့ရမှာ
ဒါနဲ့ ပြောဖို့မေ့နေလို့
ငါ့အဖေတူ အမေကွဲညီတော်
မနက်ဖြန်လာမှာ
မင်းတို့စကားနဲ့ ဘယ်လိုခေါ်တယ်
မင်းရဲ့မတ်တော်ပေါ့
ဒါ အမိန့်တော်ချမှတ်တာ
သူ့ကို လာကြိုဆိုရမယ်
လုပ် မြန်မြန်လုပ် ဘန်နာဇီစောင့်နေတော့မှာ
လုပ်လေ လုပ် ဘာကြာနေတာလဲ
အားလုံးရှေ့မှာ ကလေးပုခက်ဆက်သပြီး ငါ့ကို အရှက်ကွဲအောင်လုပ်တယ်
အဲဒီအတွက် မင်းကို လွယ်လွယ်နဲ့ ခွင့်မလွှတ်နိုင်ဘူး မိဖုရားဂျိုဓာ
ပေး
ယူတော်မူပါရှင်
သွားလိုက်ဦးမယ်
နှုတ်ခွန်းဆက်သပါတယ်
အာဂရာကနေ ကြိုဆိုပါတယ် မင်းသား ကြွတော်မူပါ
ဂါရဝပြုပါတယ် မယ်တော်ကြီး
တွေ့ရတာ ဝမ်းသာပါတယ် ဟာကင်
ကျန်းမာချမ်းသာပါစေ
မယ်တော် အရမ်းဝမ်းသာတယ်
သားတော်လည်း မယ်တော်နဲ့တွေ့ရလို့ အရမ်းပျော်တယ်
အာဂရာကနေ ကြိုဆိုပါတယ် မီဇာဟကီမာ
ဂါရဝပြုပါတယ် မဟာမန်ဂ
မယ်တော်ကလည်း ဒွေးတော်ကို နှုတ်ဆက်လိုက်ပါတယ်တဲ့
ဒွေးတော်ကလည်း ဂါရဝပြုပါတယ်လို့
မင်းကြီးအား ညီတော်မှ ဂါရဝပြုပါတယ်
ညီအစ်ကိုချင်းချင်း ဖက်ပြီးနှုတ်ဆက်ရမှာပေါ့
အစ်ကိုတော်နဲ့ စွန်မလွှတ်ရတာတောင် ကြာလှပြီ
ဒီရက်တွေမှာ ကောင်းကောင်း ပျော်ကြတာပေါ့
ပျော်ပျော်ပါးပါး နေကြတာပေါ့
တောလည်လည်းထွက်ကြမယ်
ထွက်ရမှာပေါ့
နှုတ်ခွန်းဆက်သပါတယ်
အဲဒါ ဘာလုပ်တာလဲမသိဘူး
တော်ဝင်မိသားစုတွေမှာဆို မရီးတော်ရဲ့ခြေကို ထိရတယ်လေ
အဲဒီထုံးစံကို ကျွန်တော်ကောင်းကောင်း သိပါတယ် မရီးတော်
ညီအစ်ကိုနှစ်ယောက်က ကွာတာပဲ
ဘာကွာတာလဲဟင်
နင်နားမလည်ပါဘူး
နှုတ်ခွန်းဆက်သပါတယ် မိဖုရားဂျိုဓာ
နှုတ်ခွန်းဆက်ပါတယ် မိဖုရားဆယ်လီမာ လာ ထိုင်ပါ
မိုတီ နင်ဟာလေ ဘာလုပ်လုပ် အရမ်းကြာတယ်
ငါ့ကိုပေး ငါပဲလုပ်တော့မယ်
မိဖုရားဂျိုဓာ ဘယ်သူ့အတွက် ဆေးဖော်နေတာလဲ
မင်းကြီးရဲ့အချစ်တော် ဘန်နာဇီအတွက်ပေါ့
ဘာလို့လဲ
မင်းကြီးက သူ့အချစ်ဆုံးလေး ဘန်နာဇီအတွက်
ဆေးပေါင်းစုံ ဖော်ခိုင်းလို့လေ
ဆေးမြစ်တချို့နဲ့ဖော်ပြီး ပို့ပြီးပါပြီ
ဒါပေမဲ့ မင်းကြီးက ပြောလို့ရတာမဟုတ်ဘူး
သတိရရင်ရသလို ညကြီးသန်းခေါင် အမိန့်ထုတ်တတ်လွန်းလို့
ဒါကြောင့် ပိုပိုလိုလိုဖော်ထားတာ
တောင်းပန်ပါတယ် မိဖုရားဆယ်လီမာ
ရှင့်ကို ကောင်းကောင်းဧည့်ခံရမယ့်အစား
ဒေါသတွေ ထွက်ပြနေတယ်
ဘာမှမဖြစ်ပါဘူး မိဖုရားဂျိုဓာ
အဲဒါ ကျွန်မကို အစ်မရင်းလို သဘောထားလို့ပေါ့
ကျွန်မကိုမှမပြောရင် ရှင့်ခံစားချက်တွေ ဘယ်သူ့ပြောမလဲ
ဒါနဲ့ မိဖုရားဂျိုဓာ ကျွန်မခံစားချက်ကော ပြောပြလို့ရလား
မေးစရာတောင် မလိုပါဘူး ပြောပါ
မိဖုရားဂျိုဓာ ကွယ်လွန်သွားပြီဖြစ်တဲ့
ရာဟင့်အမေ မိဖုရားမေဝတီကို ကျွန်မ အရမ်းမနာလိုဖြစ်မိတယ်
ကျွန်မခင်ပွန်းဘာရမ်ခန်က
ကျွန်မထက် သူ့ကိုပိုချစ်တယ်လို့ ခံစားရလို့
သူ အိပ်ရာပေါ်မှာလဲနေချိန် ကျွန်မကိုခေါ်ပြီး..
ရာဟင့်ကို စောင့်ရှောက်ပေးဖို့ ပြောတယ်
ကျွန်မက ရှင့်ကို အရမ်းမနာလို ဖြစ်နေတာလို့
ဒါတောင် ရာဟင့်ကို ကျွန်မလက်ထဲ အပ်တယ်နော်လို့ ပြောလိုက်မိတယ်
သိလား မိဖုရားဂျိုဓာ
အဲဒီအချိန် သူပြုံးပြီး တစ်ခွန်းပြောတယ်
ဒါ ငါ့ကို မနာလိုတာမဟုတ်ဘူး နင့်ခင်ပွန်းအပေါ်ထားတဲ့ အချစ်ကြောင့်တဲ့
ငါချစ်သလောက်ကို နင် သူ့ကိုချစ်လို့တဲ့
မိဖုရားဂျိုဓာ အချစ်ရဲ့နောက်မှာ မနာလိုမှုက ကပ်ပါပြီးသား
ဘာလို့ဆို အချစ်ရှိရင် မနာလိုတာလည်း ဖြစ်လာရောလေ
သူများကို ဒေါသထွက်လို့ရပေမယ့် မနာလိုတော့ မဖြစ်ဘူးလေ
ငါပြောတာဟုတ်လား မိုတီ
ဘာလို့ ရယ်တာလဲ ဘာကိုတွေးပြီး ရယ်တာလဲ
- ငါ မနာလိုဖြစ်တယ်လို့လား - မဟုတ်ပါဘူး
ချစ်တော့မှ မနာလိုဖြစ်တတ်တာလို့ မိဖုရားဆယ်လီမာ ပြောလိုက်တယ်လေ
အစ်မတော်က မင်းကြီးကိုမှ မချစ်တာ
ဒါပေမဲ့ ဒေါသတော့ထွက်နေတယ်
ဒါကြောင့် ဒီဆေးမြစ်တွေကို မဲနေတာပေါ့
ကျွန်မလုပ်ပေးမယ်